Rijeka, 17. kolovoza 2020.g.

**POZIV NA KONFERENCIJU ZA MEDIJE**

**NAJAVA IZLOŽBI *USIJANO MORE* I *TERRA EFFLUVIENS* TE INSTALACIJE *OBLOMO* U EXPORTU**

**U utorak, 18. kolovoza 2020.g. u 10 sati u velikoj dvorani Filodrammatice** u Rijeci (Korzo 28) održat će se **konferencija za medije na kojoj će biti najavljena prva velika izložba u novouređenom prostoru Exporta na Delti *Usijano more***, u sklopu programa Europske prijestolnice kulture, kao i instalacija **Oblomo: zaposlen lijenošću** te izložba **Terra Effluviens**.

**Na konferenciji za medije govorit će:**

* **Irena Kregar Šegota**, direktorica RIJEKE 2020
* **Davor Mišković**, direktor udruge Drugo more i glavni voditelj programa Dopolavoro EPK
* **Inke Arns**, kustosica izložbe *Usijano more*
* **Nikola Bojić**, kustos izložbe *Terra Effluviens*

**U zgradi Exporta u četvrtak 20. kolovoza 2020.g. u 20 sati bit će otvorena izložba *Usijano more*, središnja izložba programskog pravca Dopolavoro projekta Rijeka 2020 – Europska prijestolnica kulture.**

S naglaskom na nevidljive ekonomije i nove oblike rada povezane s morem, njemačka kustosica Inke Arns okupila je radove petnaest autora svjetskoga glasa koji se bave neobičnim i radikalnim pojavama, od čudnih internetskih trgovina do carstava amaterske pornografije i drugih “zlatnih obala” – ukratko: morem rada. Izložbu organizira udruga Drugo more u suranji s Goethe-Institutom Kroatien.

Samo dan nakon otvorenja Usijanog mora, u petak 21. kolovoza 2020.g. u 19 će se sati u Exportdrvu otvoriti još dvije izložbe: instalacija ***Oblomo: zaposlen lijenošću*** slovenskog multimedijalnog umjetnika Saše Sedlačeka koja posjetitelje nagrađuje ako su lijeni i ništa ne rade te izložba ***Terra Effluviens*** kustosa Nikole Bojića koja nakon gotovo 50 godina u Rijeku vraća spektakularne dijagrame iz studije „Sistematizacija fenomena čovjekove okoline“ poznatog hrvatskog arhitekta Branka Petrovića iz 1971. godine.

Unaprijed zahvaljujem na dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42